13/10/2021 | Administración LocalMunicipal
Oroso
Anuncio de modificación da porcentaxe de vivendas sometidas a protección pública no PXOM

ANUNCIO EXP.2021/X999/000351 ASUNTO: Modificación da porcentaxe de vivendas sometidas a protección pública no PXOM. O Pleno da Corporación en sesión extraordinaria do 14/09/2021 adoptou entre outros o seguinte acordo: 1.º. Aprobar se procede a modificación da porcentaxe fixada no PXOM para reserva de vivenda suxeitas a algún réxime de protección pública (EXP.2021/X999/000351). Logo de ver a proposta de acordo asinada pola Alcaldía que di: “LOGO DE VER que o Plan Xeral de Ordenación Municipal do Concello de Oroso foi aprobado por Orde da Consellería de Política Territorial, Obras Públicas e Vivenda o 16/02/2005 (DOG n.º 40, do 28 de febreiro de 2005). LOGO DE VER que contempla as seguintes reservas de aproveitamento lucrativo destinados a algún réxime de protección pública:  En solo urbano non consolidado, nos sectores 1, 2, 4, 5, 6 e 7 o 20% do aproveitamento lucrativo, e nos sectores 3, 8 e 9 o 30% do aproveitamento lucrativo de uso residencial.  En solo urbanizable delimitado, nos sectores 1, 2, 3, 4, 5, 6 o 20% do aproveitamento lucrativo e no sector 12 o 30% do aproveitamento lucrativo. Considerando que tales reservar responde á realidade urbanística existente no ano 2005 e que transcorridos mais de 15 anos, resulta necesario unha revisión e actualización das mesmas. LOGO DE VER que a Resolución do 4 de febreiro de 2021 do Instituto Galego de Vivenda e Solo pola que se publican as porcentaxes de reserva de solo para vivenda protexida correspondentes ao ano 2021 (DOG n.º 29, do 12.02.2021), a reserva mínima que se establece para o ano 2021 para o concello de Oroso é do 6,4%. LOGO DE VER que o artigo 42.9 da Lei 2/2016, do 10 de febreiro, do Solo de Galicia establece que: Excepcionalmente, os plans xerais, atendendo á demanda real de vivenda protexida, poderán fixar unha reserva inferior axustada á porcentaxe de reserva total de solo para vivenda protexida do concello e aos diferentes réximes de vivenda protexida. A porcentaxe de reserva total do concello determinaraa anualmente o Instituto Galego da Vivenda e Solo, con base nos inscritos no Rexistro Único de Demandantes de Vivenda da Comunidade Autónoma de Galicia. A resolución que determine esta porcentaxe será obxecto de publicación no Diario Oficial de Galicia. Cando se produza unha variación de máis ou menos dous puntos porcentuais da porcentaxe de reserva total de solo para vivenda protexida do concello establecida no plan xeral respecto da última publicada, o Pleno do Concello, por maioría absoluta e sen necesidade de seguir o procedemento de modificación do plan, deberá acordar a modificación das porcentaxes de reserva e axustalas á resolución do Instituto Galego da Vivenda e Solo. TENDO EN CONTA que no caso do Concello de Oroso se produce esta variación de dous puntos porcentuais. TENDO EN CONTA que o artigo 77.6 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia establece que: “O previsto neste artigo resulta de aplicación a todos os plans xerais de ordenación municipal, con independencia da forma de fixación da reserva e da súa contía. Enténdese que a porcentaxe final que se fixe se axusta á resolución do Instituto Galego da Vivenda e Solo cando iguale ou supere a reserva establecida nesta”. LOGO DE VER o informe emitido polo arquitecto municipal con data do 30/06/2021 e do secretario do Concello con data de 27/08/2021. Tendo en conta a competencia que lle atribúe ao Pleno da Corporación o artigo 42.9 da Lei 2/2016, de 10 de febreiro, do Solo de Galicia, pola presente propoño ao Pleno da Corporación, que previo ditame da comisión informativa adopte o presente ACORDO: PRIMEIRO.–Modificar as reservas de aproveitamento lucrativo destinados a algún réxime de protección pública quedando as mesmas do seguinte xeito:  En solo urbano non consolidado, nos sectores 1, 2, 3, 4, 5, 6 7 o 10% do aproveitamento lucrativo, e nos sectores 3, 8 e 9 o 10% do aproveitamento lucrativo de uso residencial.  En solo urbanizable delimitado, nos sectores 1, 2, 3, 4, 5, 6 o 10% do aproveitamento lucrativo e no sector 12 o 10% do aproveitamento lucrativo. SEGUNDO.–Proceder á publicación do presente acordo no BOP, DOG, e taboleiro de anuncios do Concello de Oroso para xeral coñecemento. TERCEIRO.–Segundo o disposto no artigo 84.1 da citada Lei 2/2016, contra este acordo non cabe recurso en vía administrativa; non obstante, contra ela poderase interpor recurso conten­cioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa. E esta é a miña proposta sen prexuízo de que o Pleno da Corporación acordará o que considere oportuno.” Ábrese unha quenda de intervencións. (Seguen intervencións). Non existindo máis intervencións, o Sr. alcalde da por rematado o debate e o Pleno por: Votos a favor: sete (6 do PSdeG-PSOE e 1 do BNG). Votos en contra: catro ( 4 do PP) Abstencións: ningunha ( 0 votos ) adopta o seguinte acordo: PRIMEIRO.–Modificar as reservas de aproveitamento lucrativo destinados a algún réxime de protección pública quedando as mesmas do seguinte xeito:  En solo urbano non consolidado, nos sectores 1, 2, 3, 4, 5, 6 7 o 10% do aproveitamento lucrativo, e nos sectores 3, 8 e 9 o 10% do aproveitamento lucrativo de uso residencial.  En solo urbanizable delimitado, nos Sectores 1, 2, 3, 4, 5, 6 o 10% do aproveitamento lucrativo e no sector 12 o 10% do aproveitamento lucrativo. SEGUNDO.–Proceder á publicación do presente acordo no BOP, DOG, e taboleiro de anuncios do Concello de Oroso para xeral coñecemento. TERCEIRO.–Segundo o disposto no artigo 84.1 da citada Lei 2/2016, contra este acordo non cabe recurso en vía administrativa; non obstante, contra ela poderase interpor recurso conten­cioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.” O que se publica para xeral coñecemento. En Oroso, a 4 de outubro de 2021. O alcalde Luís Rey Villaverde